राजसमंद के लोक अभियोजक को रिश्वत लेने के आरोप में एक वर्ष की कैद
मुल्जिमको केस जिताने के लिए सरकार की तरफ से कमजोर पैरवी करने के नाम पर राजसमंद के जिला एवं सेशन जज कोर्ट के लोक अभियोजक किशन जाट को भ्रष्टाचार निवारण मामलों के विशिष्ट न्यायाधीश सुनील कुमार पंचोली ने 1 वर्ष की कड़ी कैद की सजा सुनाई है। 2005 में ट्रैप हुए लोक अभियोजक को 12 वर्ष बाद सोमवार को सजा सुनाई गई। रेलमगरा के मूल निवासी किशन लाल जाट को कोर्ट ने धारा 7 के अंतर्गत 1 वर्ष की कड़ी कैद और 5 हजार रुपए जुर्माना और धारा 13 (1)(डी) 13 (2) के अंतर्गत भी 1 वर्ष कड़ी कैद 5 हजार रुपए जुर्माना की सजा सुनाई। लोक अभियोजक रिश्वत लेते समय अपने साथ एक श्रमिक रोशन लाल रेगर को भी ले गया था। जिसे अदालत ने 6 माह की नेक चाल चलन का 20 हजार मूल्य का बॉड भरा कर छोड़ने का आदेश दिया।
यहथा पीपी का कारनामा : कांकरोलीमें दूध-दही की प्राइवेट डेयरी चलाने वाले परसराम कुमावत ने जिला एवं सेशन जज कोर्ट के पीपी किशन जाट के खिलाफ रिश्वत मांगने की शिकायत 28 मार्च 2005 को एसीबी राजसमंद के डीवाईएसपी को की थी। कुमावत ने बताया कि मुखर्जी चौराहे पर उसकी भेरो नाथ डेयरी है। खाद्य निरीक्षक �”मप्रकाश कल्ला ने अप्रैल 2000 में दही का नमूना लिया था। लेबोरेट्री की जांच में दही में गड़बड़ पाई गई थी। खाद्य निरीक्षक ने उसके खिलाफ अदालत में मुकदमा दाखिल कराया था। अदालत में 5 वर्ष केस चलने के बाद डेयरी मालिक परसराम कुमावत काे 18 मार्च 2005 को बरी कर दिया गया। फैसला होने से 15 दिन पूर्व पीपी किशन जाट ने कुमावत को बुलाकर 2500 रुपए रिश्वत देने पर सरकारी पक्ष की कमजोर पैरवी करके केस से बरी करने की बात कही। साथ ही रिश्वत नहीं देने की स्थिति में कम से कम 1 वर्ष की सजा दिलवाने की धमकी दी थी। कुमावत ने उसे कोर्ट परिसर में 2 हजार रुपए दिए थे। केस फाइनल होने के बाद पीपी किशन जाट ने कुमावत को फोन करके धमकियां दी की अगर वह बाकी बचे 500 रुपए नहीं देगा तो उसकी फाइल वापस खुलवा कर 1 साल के लिए जेल भिजवा देगा।
पीपी ने कुमावत के फोन पर 18 मिस कॉल किए थे जो उसने सबूत के तौर पर एसीबी के डिप्टी को बताए थे।
एसीबी की योजना के अनुसार बुलाया था डेयरी पर
एसीबी के प्लान के अनुसार कुमावत ने पीपी किशन जाट को 500 रुपए लेने अपनी डेयरी पर बुलाया था। जाट के मकान पर रिपेयरिंग का काम चल रहा था। वह अपनी बाइक पर मजदूर रोशन लाल को बिठा कर भैरों नाथ डेयरी गया था। कुमावत ने पीपी को केमिकल लगा 500 का नोट दिया जो उसने जेब में डाल दिया। तभी उसे एसीबी का जाल बिछा होने का आभास हुआ। वह बाइक लेकर भागने लगा तो एसीबी के सिपाहियों ने घेरा बंदी करके मातेश्वरी डेयरी के बाहर पकड़ लिया था। इधर, अदालत ने फैसले में कड़ी टिप्पणी करते हुए लिखा कि अभियुक्त अधिवक्ता होने के साथ तत्समय राज्य सरकार की �”र से पैरवी करने के लिए नियुक्त था। लेकिन उसने अपने दायित्व का निर्वहन कर भ्रष्ट आचरण का कार्य किया। लोक अभियोजक की नियुक्ति राज्य का समुचित पक्ष अदालत के सामने रखने के लिए की जाती है। उससे यह अपेक्षा कदापि नहीं की जा सकती कि वह रुपयों की खातिर जानबूझकर सरकार की �”र से कमजोर पैरवी करके उसका लाभ दोषी लोगों को दिलाएगा अपराधियों को सजा से बचाने का प्रयास करेगा।
hin_Deva hin_Deva hin_Deva hin_Deva hin_Deva hin_Deva